Waray-Waray News: Malakanyang, abre han suhestyon nga magpadara hin observers an US ha pinili-ay
Manila (15 March) -- Diri daw magpupugong an Malakanyang han suhestyon hin usa nga grupo hin Filipino-Americans nga magpadara an gobyerno han Amerika hin mga grupo nga magmomonitor kon mag oobserbar han pinili-ay han Mayo a-10.
Segun kan Deputy Presidential Spokesperson Gary Olivar maiha na ini nga ginbubuhat han Pilipinas an pagkamay-ada mga foreign observers nga nagbabantay han mga nahitatabo durante an eleksyon ha nasud.
Nakakabulig daw ini nga foreign monitoring groups segun kan Olivar nga makita han mga tawo an kamatu-uran nga resulta han pinili-ay.
Ugaring segun kan Olivar angay la nga sumubay an mga monitoring groups han mga guidelines han gobyerno han Pilipinas bahin ha foreign observers.
Ginhingadayan gihapon ni Olivar an desisyon han Amerika kun mapadara ini hin election observer team ha primera nga automated election ha Pilipinas.
Nag ungara na daw hadi an National Federation of Filipino-American Associations han State Department han Amerika nga magpadara an nasud America hin observer team nga magmomonitor han pinili-ay han Mayo.
Sumala naman kan Loida Nicolas Lewis, lider han grupo, nababaraka hira nga magkamay-ada failure of election, ngan maging palpak an precinct count optical count machine. (trans PIA-Samar) [top]
war_Latn war_Latn war_Latn war_Latn war_Latn war_Latn war_Latn war_Latn